متباينه أو مختلفه بالانجليزى: Divergent هوا فيلم مغامره و خيال علمى و اكشن و اثاره و رومانس امريكانى. من اخراج نيل بيرجر, و متاخد من روايه شايله نفس الاسم من تاليف فيرونيكا روث. الفيلم هوا الاول من سلسله افلام مختلفه, كتب السيناريو ايفان داوجرتى و فانسيا تايلور. الفيلم من بطوله شايلين وودلى, وتيو جيمس, واشلى جود, وجاى كورتنى, وراى ستيفنسون, وزوى كرافيتز, وماجى كيو, ومايلز تيلر, وكيت وينسليت, وتونى جولدوين, وانسيل الجورت. الفيلم بينتمى لادب الديستوبيا, وادب اللى بعد نهايه الدنيا. الفيلم اتصور فى شيكاجو, بحيث ان الناس بتتقسم لمجموعه فصايل متميزه اللى بتقوم على الفضايل الانسانيه. "بياتريس بريور" اتحذرت من انها مختلفه, وبكده, فهى مش هتنسجم مع اى فصيله من الفصايل. سرعان ما اكتشفت ان هناك موامره شريره بتختمر فى مجتمع شكله مثالى. ابتدا تطوير الفيلم فى مارس 2011, لما خدت شركه Summit Entertainment حقوق الفيلم من الروايه مع شركه Red Wagon Entertainment. ابتدا التصوير الرئيسى فى 16 ابريل 2013, وانتهى التصوير فى 16 يوليه 2013, مع عمليات اعاده الانتاج فى الفتره ما بين 24 لحد 26 يناير 2014, والتصوير تم غالبا فى شيكاجو.